আঁকন

আঁকন(বৈজ্ঞানিক নাম: Cethosia biblis (Drury)) যার ডানা দুটি খাঁজকাটা এবং কমলাটে লাল বর্ণের। ডানায় সার বাঁধা V আকৃতির পটি দেখা যায়। এরা নিমফ্যালিডি পরিবার এবং হেলিকোনায়িনি উপগোত্রের সদস্য।
 আকার 
আঁকন এর প্রসারিত অবস্থায় ডানার আকার ৬৫-৯০মিলিমিটার দৈর্ঘ্যের হয়।

 উপপ্রজাতি 
ভারতে প্রাপ্ত আঁকন এর উপপ্রজাতিসমূহ হল-

 Cethosia biblis tisamena Fruhstorfer, 1912 – Himalayan Red Lacewing
 Cethosia biblis andamanica Stichel, 1902 – Andaman Red Lacewing
 Cethosia biblis nicobarica Felder, 1862 – Nicobar Red Lacewing

 বিস্তার 
ভারতে সিকিম থেকে অরুণাচল প্রদেশ পর্যন্ত এদের দেখা যায়। এছাড়া নেপাল, ভুটান, বাংলাদেশ এবং মায়ানমারেওSingh, I. J., & Chib, M. S. (2015). Checklist of butterflies of Bhutan. Journal of the Bhutan Ecological Society, 1(2), 22-58. আঁকনদের বিস্তার রয়েছে।  সাধারণত নিচু পাহাড়ি অঞ্চলে এদের দেখা যায়। তবে ৭০০০ফুট উচ্চতায় সাধারণত ফেব্রুয়ারি থেকে ডিসেম্বর পর্যন্ত অর্থাৎ সারা বছরই এদের দেখা মেলে।

 বর্ণনা 
আঁকন একটি মাঝারি আকারের প্রজাপতি, যার ডানা খোলা অবস্থায় প্রায় ৮-৯ সেন্টিমিটার পর্যন্ত পৌঁছায়। এই প্রজাতির মধ্যে যৌন দ্বিরূপতা বিদ্যমান অর্থাৎ পুরুষ এবং স্ত্রী প্রজাপতি দেখতে আলাদা। পুরুষদের ক্ষেত্রে ডানার উপরের দিক উজ্জ্বল কমলা লাল, সাদা দাগ সহ কালো রেখা দ্বারা ফ্রেমযুক্ত। ডানার নীচের দিকগুলি উজ্জ্বল লাল থেকে ফ্যাকাশে বাদামী, কালো এবং সাদা দ্বারা আবদ্ধ। স্ত্রীদের ডানার পৃষ্ঠীয় দিক ধূসর-বাদামী বর্ণের এবং কালো দাগ এবং সাদা ব্যান্ড এবং কালো ফ্রেমযুক্ত।

এই প্রজাতির শুঁয়োপোকার দেহে বেশ কয়েকটি লালচে, কালো এবং সাদা ডোরা বিদ্যামন। এর মাথা কালো রঙের এবং লম্বা কালো স্পাইক রয়েছে যাতে বিষ থাকে। শুঁয়োপোকা অবস্থায় তারা প্রধানত বিষাক্ত গাছপালা খায়, প্রধানত জংলি ঝুমকো প্রজাতির।Zhou ChengLi, Z. C., Chen XiaoMing, C. X., Shi JunYi, S. J., & Yi ChuanHui, Y. C. (2009). Records of morphological characteristics and biology of Cethosia biblis and C. cyane (Lepidoptera: Nymphalidae).

 আচরণ 
আঁকনরা রৌদ্র পছন্দ করে। প্রায়শই এদের মাটির কাছাকাছি গাছের পাতায় ডানা মেলে বসে থাকে। ফুলের প্রতি এদের আসক্তি আছে। এছাড়া মাটিতে পড়ে থাকা পচা ফলের রস পান করতে দেখা যায়।Tang, Y. C., Zhou, C. L., Chen, X. M., & Zheng, H. (2013). Visual and olfactory responses of seven butterfly species during foraging. Journal of insect behavior, 26, 387-401.

 বৈশিষ্ট্য 
 ডিম 
এরা একসাথে অনেকগুলি করে ডিম পাড়ে।

 শূককীট 
শূককীট সরু এবং লম্বা হয়। সারা দেহে কাঁটা দেখা যায়। প্রতিটি দেহখন্ড কালো রেখা দিয়ে আলাদা করা থাকে। পরপর দুটি কালো দেহখন্ডের মাঝে সাদা-গোলাপি রঙের পটি দেখা যায়। বেশির ভাগ কাঁটা এই সাদা-গোলাপি পটি থেকে বেরোয় এবং পিঠের পাঁশ ঘেঁষে যে কাঁটা গুলি রয়েছে তারা দৈর্ঘ্যে বড়। এদের শ্বাস ছিদ্রগুলো কালো বর্ণের এবং এগুলোকে ঘিরে সাদা বৃত্ত দেখা যায়। মাথা কালো বর্ণের এবং মাথার সামনেও দুটি শিং দেখা যায়।
 আহার্য উদ্ভিদ 

এই শূককীট Passiflora গোত্রের কিছু উদ্ভিদ যেমন-Passiflora cochinchinensis, Passiflora moluccana,(ঝুমকোলতা)Passiflora foetida গাছের পাতার রসালো অংশ আহার করে।

 মূককীট 
মূককীট গাঢ় সোনালি-বাদামী বর্ণের এবং তার উপর জলপাই-খয়েরি রঙ এর ছোপ দেখা যায়। এর শরীরে একাধিক কাঁটা দেখা যায়।
 তথ্যসূত্র 

 বহিঃসংযোগ 

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি
বিষয়শ্রেণী:অরুণাচল প্রদেশে প্রাপ্ত নিমফ্যালিডি গোত্রের প্রজাপতি
বিষয়শ্রেণী:১৭৭৩-এ বর্ণিত প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:মালয়েশিয়ার প্রজাপতি